OpenLLM-France/wikimedia huggingface dataset:
# Leopoldo Ortiz Moya

Leopoldo Ortiz Moya (Cartagena, 11 de setembre de 1930 - València, 22 de setembre de 2012), va ser un autor de còmics i publicista, germà del també autor de còmics José Ortiz, els seus treballs en còmic els va fer bàsicament per l'editorial Maga. El primer còmic en el qual va col·laborar va ser El príncipe Pablo, editat l'any 1953, d'altres títols foren; Jungla, Bengala, Dan Barry el terremoto, El libertador, Carlos de Alcántara, Terciopelo negro, El caballero de la rosa, Audaces legionarios, El gran cazador, entre d'altres. A la dècada dels vuitanta va fer el seu últim treball en el camp del còmic quan va tornar a dibuixar a la sèrie Kung-Fu. Posterior-ment tots els seus treballs varen ser per la il·lustració publicitària.

## Obra

Publicacions amb obres de l'autor.
| Any | Títol/ Publicació | Guionista | Format | Publicació | Als números |
| 1953 | El Príncipe Pablo | Pablo Gago | Sèrie | Maga | 1 al 24 |
| 1954 | Dan Barry, el Terremoto | José Ortiz | Sèrie | Maga | 1 al 47 |
| 1954 | Terciopelo Negro | Federico Amorós | Sèrie | Maga | 1 al 25 |
| 1955 | Carlos de Alcántara | Leopoldo Ortiz | Sèrie | Maga | 1 al 37 |
| 1958 | Audaces Legionarios | Juan Antonio de Laiglesia | Sèrie | Maga | 1 al 42 |
| 1958 | El Caballero de la Rosa | Leopoldo Ortiz | Sèrie | Maga | 1 al 7 |
| 1958 | Jungla | Pedro Quesada | Sèrie | Maga | 6,7,8,9,10 |
| 1958 | Hombres de accion | Ramón Ortiga /M.Medina | Sèrie | Ediciones Toray, S.A. | 1,3,8 |
| 1959 | Bengala | Pedro Quesada | Sèrie | Maga | 1 al 54 |
| 1965 | Flecha Roja | Pedro Quesada | Sèrie | Maga | 46 al 65 |
| 1978 | Kunk-fu | Carlos Echevarría | Sèrie | Ediciones Amaika,S.A. | 48,50,53,59 |
| 2018 | Los Arxivos de el Boletín | LEOPOLDO ORTIZ | Sèrie | Ediciones el Boletín | 68 |

## Referències

* 1 2 Félix Cepriá (apertura) Manuel Barrero (redacció), Ricardo Guillamón (ampliació). «Leopoldo Ortiz Moya» (en (castellà)). Tebeosfera, 2008. [Consulta: 13 abril 2019].
# Fiersviridae

Fiersviridae (anteriorment Leviviridae) és una família és una família de virus del tipus virus d'ARN monocatenari + bacteriòfags (que infecten bacteris).

## Taxonomia

Aquesta família conté 185 gèneres, la majoria dels quals han estat descoberts mitjançant la metagenòmica.

## Referències

* 1 2 «Rename one class (Leviviricetes – formerly Allassoviricetes), rename one order (Norzivirales – formerly Levivirales), create one new order (Timlovirales), and expand the class to a total of six families, 420 genera and 883 species.» (en anglès). ResearchGate, 2021. DOI: 10.13140/RG.2.2.25363.40481.
* ↑ «Virus Taxonomy: 2020 Release» (en anglès). International Committee on Taxonomy of Viruses (ICTV), 2021. [Consulta: 16 maig 2021].

## Enllaços externs

* Viralzone: Leviviridae
# Premonition

Premonition o Yogen (予言)) és una pel·lícula de terror japonesa dirigida l'any 2004 per Norio Tsuruta, basat en el manga Kyoufu Shinbun de 1973. Ha estat doblada al català.

## Argument

Un professor es posa a rebre de manera sobrenatural retalls de diari que anuncien premonitoriament catàstrofes, entre les quals la mort de la seva filla en un accident. Tracta de treure'n l'entrellat amb la seva ex-dona i intenta modificar els esdeveniments mencionats.

## Repartiment

* Hiroshi Mikami
* Noriko Sakai
* Maki Horikita
* Mayumi Ono

## Crítica

* "Por de la pila (...) Tsuruta no posseeix el talent d'alguns dels seus compatriotes per gestionar el temps de la seqüència, per portar al minimalisme temàtic al territori de la desesperació nerviosa."

## Referències

* ↑ «ésAdir > Filmoteca: pel·lícules > Premonition». [Consulta: 12 desembre 2018].
* ↑ «Premonition (2004)» (en anglès). [Consulta: 12 desembre 2018].
* ↑ «Yogen (Premonition)» (en anglès). [Consulta: 12 desembre 2018].
* ↑ Ocaña, Javier «Premonition». El País.
# Warrington (Florida)

Warrington és una concentració de població designada pel cens dels Estats Units a l'estat de Florida. Segons el cens del 2000 tenia 15.207 habitants.

## Demografia

Segons el cens del 2000, Warrington tenia 15.207 habitants, 6.547 habitatges, i 4.046 famílies. La densitat de població era de 893,7 habitants/km².
Dels 6.547 habitatges en un 28,4% hi vivien nens de menys de 18 anys, en un 38,7% hi vivien parelles casades, en un 18,5% dones solteres, i en un 38,2% no eren unitats familiars. En el 31,3% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,89.
Per edats la població es repartia de la següent manera: un 25,7% tenia menys de 18 anys, un 9,4% entre 18 i 24, un 27,7% entre 25 i 44, un 21,8% de 45 a 60 i un 15,4% 65 anys o més.
L'edat mediana era de 36 anys. Per cada 100 dones de 18 o més anys hi havia 87,2 homes.
La renda mediana per habitatge era de 30.459 $ i la renda mediana per família de 35.892 $. Els homes tenien una renda mediana de 29.083 $ mentre que les dones 19.375 $. La renda per capita de la població era de 17.876 $. Entorn del 17,5% de les famílies i el 20,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warrington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Warrington». American Fact Finder. Oficina del Cens dels Estats Units, 12-01-2010.
# Flàvia Maximiana Fausta

Flàvia Maximiana Fausta (en llatí Flavia Maximiana Fausta) (Roma, 289-326), era filla de Maximià Herculi i d'Eutròpia i es va casar l'any 307 amb Constantí el Gran amb el que va tenir Constantí II, Constanci II i Constant. Va exercir forta influència sobre el seu marit, ja que li havia salvat la vida al revelar un complot que preparava el seu pare, que va morir a Tars del disgust pel seu fracàs.
Va semblar llavors més una fidel esposa que una filla lleial. Però també va començar a guanyar fama de mala madrastra, ja que va ser acusada de convèncer a Constantí que ordenés matar el seu fill Crisp, que l'emperador havia tingut amb la seva primera dona. Quan la veritat es va saber mercès a Helena, l'àvia de Fausta, el seu marit va ordenar matar-la tancant-la en un bany i escalfant l'aigua molt per damunt de la temperatura normal, fins que va morir ofegada i cremada en aigua bullent, segurament l'any 326.
Zòsim s'inclina per acusar de la mort de Crisp i de Fausta a Constantí, però altres autors acusen a l'emperadriu de relacions incestuoses amb Crisp, i que la seva promiscuïtat va ser la causa de la seva mort. Però la veritat no se sap ni és probable que s'arribi a saber degut als contradictoris informes dels historiadors de l'època.

## Referències

* ↑ Smith, William. «Fausta». A: A Dictionary of Greek and Roman Biography and Mythology (en anglès). Vol. II. Boston: Little, Brown & Comp., 1867, p. 140.
# Partitiviridae

Partitiviridae és una família de virus de les plantes i els fongs que és del tipus d'ARN bicatenari. Rep el nom del llatí partitius, que significa «dividit», ja que tenen genomes segmentats.

## Gèneres

* Partitivirus exemple Atkinsonella hypoxylon virus (AhV)
* Alphacryptovirus exemple White Clover Cryptic Virus 1 (WCCV-1)
* Betacryptovirus exemple White Clover Cryptic Virus 2 (WCCV-2)
Partitiviruses principalment infecta fongs i en canvi Alphacryptoviruses i Betacryptoviruses infecten plantes. Són bastant específics pel que fa als seus hostes i en les plantes es transmeten generalment per les llavors. Fins recentment es considerava que la família Chrysoviridae també formava part del partitivirus

## Enllaços externs

* ViralZone: Partitiviridae
# Steinseltz

Steinseltz (en alsacià Stanselz) és un municipi francès, situat a la regió del Gran Est, al departament del Baix Rin. L'any 2006 tenia 634 habitants.
Forma part del cantó de Wissembourg, del districte de Haguenau-Wissembourg i de la Comunitat de comunes del Pays de Wissembourg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 456 | 471 | 491 | 556 | 580 | 615 |

## Administració

Llista d'alcaldes :
| Període | Identitat | Partit |
| 2001- | André Hauck | |
# Lleonard Giner i Mur

Lleonard Giner i Mur (Tavernes Blanques, 1935 - ib. 2005) fou un ebenista i músic valencià, fundador del grup Carraixet junt a Rafa Arnal el 1972.
Va reeixir com a instrumentista de vent i corda, i arreglista de quantitat de temes populars valencians que va difondre a través del seu grup conformat pels seus quatre filles i 1 fill, Mari Carme, Lleonard, Eva, Miryam, i Vanessa.. Un grup pioner en el que representà el fenomen de la Nova Cançó al País Valencià, i que continua en actiu després de més cinquanta anys. Lleonard Giner fou director de la rondalla del seu poble natal, d'on sorgí el projecte del grup Carraixet, i també fou fundador de l'associació "Amics de la Cançó" i del "Col·lectiu de Músics del País Valencià" als anys 70.
Més de mil actuacions en directe a diversos escenaris del País Valencià, però també a la resta de territoris de parla catalana (Catalunya, les Illes, Andorra, Catalunya Nord, etc.), sis discos i CDs enregistrats i diverses participacions en programes de ràdio, televisió, i cinema donen fe de la seua llarga i ferma trajectòria artística dedicada a la recuperació de la música popular valenciana i, per extensió, de la cultura.
Lleonard Giner va morir el 21 de maig del 2005, als 69 anys.

## Referències

* ↑ Necrològica a ANNA Notícies.
* ↑ Lleonard Giner i Mur (1935-2005), al blog "Vermell de Sang i de Vergonya", publicat el 24/05/2005.

## Vegeu també

* Carraixet (grup musical)
* Rafael Arnal i Torres
# Psyché (Falla)

Psyché és una composició de Manuel de Falla sobre un poema de Jean-Aubry, creada durant la residència del compositor a Granada i estrenada al Palau de la Música Catalana de Barcelona el 9 de febrer de 1925. El músic trasllada l'escena mitològica present en el poema original a l'àmbit del Peinador de la Reina a l'Alhambra, situant l'acció a principis del segle xviii.
Recordant que Felip V i la seva dona Isabel de Farnese van viure cap a 1730 al Palau de l'Alhambra, Falla va imaginar, al compondre aquesta Psyché, un petit concert de la cort en aquest Tocador de la Reina que, situat en una alta torre, descobreix un panorama veritablement esplèndid.
En el seu origen, el mite de Psyché i Cupido no és sinó una narració folklòrica d'un matrimoni prohibit, història assimilada a poc a poc pels homes cultes interessats en les seves àmplies possibilitats simbòliques i al·legòriques. L'origen del mite degué estar relacionat amb importants qüestions, com ara el tabú social o les condicions arquetípiques de la psique.
L'obra està escrita per a veu, flauta, arpa, violí, viola i violoncel. La introducció amb flauta i arpa (així com la lletra) dona a Psyché una atmosfera francesa, però el ritme lent de sarabanda li dona un toc cerimonial espanyol.
Psyché! La lampe est morte; éveille toi. Le jour te considère avec de yeux
noyes d'amour, et le désir nouveau de te servir
encore.
Le miroir, condifent de ton visage
en pleurs, reflète ce matin, lac pour parmi
des fleurs, un ciel laiteux ainsi qu'une éternelle aurore.
Midi s'approche et danse, ivre sur
ses pieds d'or. Tends lui les bras, sèche tes pleurs Dans un essor abandonne, Psyché, la langueur de ta couche.
L'oiseau chant au sommet de l'arbre: Le soleil sourit d'aise envoyant l'universel eveil, et le Printemps s'etire une rose a la bouche.

## Referències

* Ronald Crichton; Falla, BBC Music guides.
* Manuel Orozco; La Alhambra, el Alhambrismo i Manuel de Falla.
* https://www.youtube.com/watch?v=LURmQMYNgOQ
* http://lasalasdepsique.blogspot.com.es/p/concierto-psyche-de-cesar-franck.html
# Wildflowers (Judy Collins)

Wildflowers és un àlbum de música de Judy Collins, lliurat en 1967. Va ser el seu àlbum que abastà el llocs més alts en les llistes de vendes, arribant a la posició 5 del rànquing Billboard d'Àlbums de Pop. Incloent la seua versió del "Both Sides Now" de Joni Mitchell.

## Llista de pistes
### Cara u

* "Michael from Mountains" (Joni Mitchell) – 3:10
* "Since You Asked" (Judy Collins) – 2:34
* "Sisters of Mercy" (Leonard Cohen) – 2:31
* "Priests" (Leonard Cohen) – 4:55
* "A Ballata of Francesco Landini" (ca. 1335 - 1397) Lasso! di Donna – 4:34

### Cara dos

* "Both Sides Now" (Joni Mitchell) – 3:14
* "La chanson des vieux amants (The Song of Old Lovers)" (Jacques Brel) – 4:40
* "Sky Fell" (Judy Collins) – 1:47
* "Albatross" (Judy Collins) – 4:51
* "Hey, That's No Way To Say Goodbye" (Leonard Cohen) – 3:28

## Referències

* ↑ «Wildflowers > Overview».
# Federal Heights

Federal Heights és una població dels Estats Units a l'estat de Colorado. Segons el cens del 2000 tenia 12.065 habitants.

## Demografia

Segons el cens del 2000, Federal Heights tenia 12.065 habitants, 5.125 habitatges, i 3.023 famílies. La densitat de població era de 2.588 habitants per km².
Dels 5.125 habitatges en un 28,7% hi vivien nens de menys de 18 anys, en un 39,7% hi vivien parelles casades, en un 13,8% dones solteres, i en un 41% no eren unitats familiars. En el 31,4% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,9% tenia menys de 18 anys, un 12,8% entre 18 i 24, un 31,6% entre 25 i 44, un 18,2% de 45 a 60 i un 12,5% 65 anys o més.
L'edat mediana era de 31 anys. Per cada 100 dones de 18 o més anys hi havia 91,4 homes.
La renda mediana per habitatge era de 33.750 $ i la renda mediana per família de 38.468 $. Els homes tenien una renda mediana de 31.054 $ mentre que les dones 25.195 $. La renda per capita de la població era de 16.801 $. Entorn del 9,2% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Federal Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Federal Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Parròquia d'Embūte

La Parròquia de Embūte (en letó: Embūtes pagasts) és una unitat administrativa del municipi de Vaiņode, al sud de Letònia. Abans de la reforma territorial administrativa de l'any 2009 pertanyia al raion de Liepaja.

## Pobles, viles i assentaments

* Dēsele
* Dinsdurbe
* Embūte
* Vībiņi (centre parroquial)

## Hidrografia
### Rius

* Dzelda
* Šķērvelis
* Lētīža
* Lanka
* Striķupe
* Ošķis
* Kuiļupe

## Vegeu també

* Organització territorial de Letònia
* Localitats de Letònia
# Steinway & Sons

Steinway & Sons és una companyia de construcció de pianos fundada el 1853 a Nova York per l'immigrant alemany Heinrich Steinweg (Steinway és l'adaptació a l'anglès del cognom Steinweg).
L'empresa va ser fundada el 1853, en un bloc de Manhattan del carrer Varick. Henry va fabricar el seu primer piano a la cuina de casa seva a Alemanya, i en el moment en què va establir la companyia "Steinway & Sons", ja n'havia fabricat 482. El primer piano produït per la companyia, el nombre 483, va ser venut a una família de Nova York per $500. Avui en dia, aquest piano, s'exhibeix al Metropolitan Museum of Art de Nova York.
Durant els següents 40 anys, Henry i els seus fills: Henry Jr, Albert, CF Theodore, William i Charles, van desenvolupar el piano modern. Gairebé la meitat de les 125 patents de la companyia van ser desenvolupades durant aquest període. Moltes d'aquestes invencions de finals del segle xix, es van basar en investigacions científiques emergents, que van incloure les teories acústiques, del físic renovador Hermann von Helmholtz.
Els dissenys revolucionaris de Steinway, conjuntament amb una mà d'obra de superior qualitat, van començar a rebre reconeixements a nivell nacional gairebé immediatament. A principis de 1855, els pianos Steinway van rebre medalles d'or en moltes exhibicions dels EUA i d'Europa. La companyia va guanyar reconeixement internacional en 1867, en l'Exhibició de París, quan va ser guardonada amb la "Grand Gold Medal of Honor", per l'excel lència en la manufactura i l'enginyeria. Va ser la primera companyia nord-americana que va rebre aquesta medalla. Els pianos Steinway, es van transformar ràpidament en l'elecció per excel·lència de molts membres de la reialesa, i van guanyar el respecte i admiració dels millors pianistes del món.
Avui en dia, Steinway & Sons, produeix aproximadament 4000 pianos per any a tot el món. Més de 1300 concertistes i assembladors utilitzen aquesta marca. Steinway no és patrocinador de cap d'aquests artistes. Tots i cadascun d'ells han decidit per si sols tocar aquests pianos professionalment. Als EUA, els artistes poden tocar els seus concerts amb pianos del "Banc de pianos" de la companyia Steinway. Aquest "banc", compta amb més de 300 pianos, que tenen un valor total de més de 15.000.000$. Actualment, l'empresa ja ha construït més de 583,000 pianos. Les plantes de fabricació avui en dia són la de Queens, New York (EUA) i la d'Hamburg (Alemanya).

## Enllaços externs

* Pàgina web oficial de Steinway

## Referències

* ↑ Cult. Iconos de una generación (paper) (en castellà). Madrid: Edimat libros, 2008, p.160-161. ISBN 978-84-9794-079-5 [Consulta: 28 octubre 2014].
* ↑ Nicholas J. Giordano. Physics of the Piano. Oxford University Press, 20 agost 2010, p. 141–. ISBN 9780199546022 [Consulta: 18 abril 2011].
# Ruby Roseman-Gannon

Ruby Roseman-Gannon (Victòria, 8 de novembre de 1998) és una ciclista australiana, que competeix en la modalitat de carretera. Actualment milita a l'equip Liv AlUla Jayco. El seu triomf més destacat és el campionat d'Austràlia en ruta l'any 2024.

## Palmarès en ruta

2022
* Campiona d'Austràlia en critèrium
2024
* Campiona d'Austràlia en ruta
* Campiona d'Austràlia en critèrium
* Vencedora d'una etapa al The Women's Tour

## Referències

* ↑ «Ruby Roseman-Gannon» (en anglès). UCI. [Consulta: 7 gener 2024].
* ↑ «Plapp y Roseman-Gannon, campeones de Australia» (en castellà). ciclismoafondo, 07-01-2024. [Consulta: 7 gener 2024].

## Enllaços externs

* Ruby Roseman-Gannon a ProCyclingStats
Campions del Món de ciclisme - Contrarellotge per equips mixtos :
2019:  Bouwman, Mollema, van Emden, Brand, Markus, Pieters (NED)
2021:  Arndt, Martin, Walscheid, Brennauer, Klein, Kröger (GER)
2022:  Bissegger, Küng, Schmid, Chabbey, Koller, Reusser (SUI)
2023:  Bissegger, Küng, Schmid, Chabbey, Koller, Reusser (SUI)
2024:  Matthews, O'Connor, Vine, Brown, Chapman, Roseman-Gannon (AUS) :
# Píleu (núvol)

* Per a altres significats, vegeu «píleu».
Un píleu (del llatí pileus, 'barret, casc') és un petit núvol horitzontal que pot aparèixer a la part superior d'un cúmul o cumulonimbe, que dona l'aparença de portar una caputxa. Els píleus tendeixen a canviar de forma ràpidament. Aquests canvis es produeixen per l'acció de l'aire humit a baixes altures, fent que aquest arribi al punt de rosada, ple de grosses gotes en suspensió. Acostumen a ser indicadors de futur mal temps. Un píleu situat a la part alta d'un cúmul sovint indica que aviat es transformarà en un cumulonimbe, amb un espectacular increment de la massa del núvol original. Els núvols que van juntament amb un píleu se'ls acostuma a afegir el sufix llatí -pileus o l'epítet «amb píleu».

## Referències

* ↑ «Píleu (núvol)». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* «Cumulonimbus with Pileus» (en anglès). Arxivat de l'original el 2006-09-25. [Consulta: 11 octubre 2006].
# Wilderswil

Wilderswil és un municipi del cantó de Berna (Suïssa), situat districte d'Interlaken.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Flint Creek

Flint Creek és una concentració de població designada pel cens dels Estats Units a l'estat d'Oklahoma. Segons el cens del 2000 tenia 580 habitants.

## Demografia

Segons el cens del 2000, Flint Creek tenia 580 habitants, 217 habitatges, i 182 famílies. La densitat de població era de 35,4 habitants per km².
Dels 217 habitatges en un 30,9% hi vivien nens de menys de 18 anys, en un 72,4% hi vivien parelles casades, en un 6,9% dones solteres, i en un 16,1% no eren unitats familiars. En el 12,9% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,7% tenia menys de 18 anys, un 7,1% entre 18 i 24, un 28,4% entre 25 i 44, un 25,5% de 45 a 60 i un 13,3% 65 anys o més.
L'edat mediana era de 37 anys. Per cada 100 dones de 18 o més anys hi havia 111,3 homes.
La renda mediana per habitatge era de 30.781 $ i la renda mediana per família de 33.438 $. Els homes tenien una renda mediana de 23.750 $ mentre que les dones 17.917 $. La renda per capita de la població era de 15.457 $. Entorn del 12,1% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Flint Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Flint Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Parc Nacional dels Voyageurs

El Parc Nacional dels Voyageurs (Voyageurs National Park) és un parc nacional establert el 1975 al nord de l'estat de Minnesota als Estats Units, prop d'International Falls, a la frontera amb Canadà. El seu nom commemora els anomenats voyageurs (literalment "viatgers" en francès), comerciants de pells francocanadencs que van ser els primers europeus que van viatjar amb freqüència a través de la zona.
El parc es caracteritza pels seus recursos d'aigua excepcionals. És popular entre els piragüistes, caiaquistes, altres navegants i pescadors. La Península de Kabetogama, que es troba dins del parc i consta de la major part de la seva superfície terrestre, és accessible només per vaixell. L'Àrea Salvatge del Piragüisme de les Aigües Fronteres (Boundary Waters Canoe Area Wilderness) dins del Bosc Nacional de Superior, i el Parc Provincial de Quetico (Quetico Provincial Park) a la província canadenca d'Ontario, són a l'est de Voyageurs. Aquestes tres zones protegides col·lectivament s'anomenen les Aigües Fronteres (Boundary Waters).
El Parc Nacional dels Voyageurs compta amb diverses rampes de vaixell i centres de visitants al voltant de la seva perifèria. Tanmateix Kabetogama, el cor del parc, només és accessible per vaixell o, a l'hivern, per moto de neu, esquís o raquetes de neu.
Acull prop de 235.000 visitants l'any.

## Enllaços externs

* Voyageurs National Park Pàgina oficial (anglès)
* Spanish Summary Resum de la pàgina oficial en llengua castellana (castellà)
* Boundary Waters Canoe Area Wilderness Arxivat 2012-07-16 a Wayback Machine. (anglès)
* Quetico Provinical Park (anglès)
* Parc provincial Quetico (francès)